Diari Oficial de la Generalitat Valenciana


Sumari del DOGV 6280, del 02-06-2010 (2010/5883)

ACORD de 23 d'abril de 2010, de la Comissió Territorial d'Urbanisme de Castelló, relatiu a la modificació número 5 del Pla General de Cinctorres (Castelló).
------------------------------------------------------------------------------------------------------------------------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5883


Data del document
:   23-04-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Cinctorres
    * pla d'urbanisme

ACORD de 23 d'abril de 2010, de la Comissió Territorial d'Urbanisme de Castelló, relatiu a la modificació número 5 del Pla General de Cinctorres (Castelló). [2010/5883]  
«Vist l'expedient de referència i de conformitat amb els següents:  
Antecedents  
1. L'Ajuntament de Cinctorres va acordar el 6 d'octubre de 2006 aprovar inicialment la modificació número 5 del Pla General i exposar-la al públic, la qual cosa es va dur a terme mitjançant anuncis publicats en el periòdic Levante de Castelló, de 20 d'octubre de 2006 i en el Diari Oficial de la Generalitat Valenciana núm. 5391, de 20 de novembre de 2006. Transcorregut el període d'informació al públic, durant el qual no es va formular cap al·legació, la modificació va quedar aprovada provisionalment el 12 de gener de 2007.  
2. El projecte consta de memòria informativa i justificativa, plànols d'informació i plànols d'ordenació, pel que fa al document d'homologació, i es complementa la documentació amb la d'un estudi d'impacte ambiental i un estudi d'integració paisatgística.  
3. Es proposa l'intercanvi de classificació de no urbanitzable a urbà i viceversa d'unes porcions de parcel·la localitzades al costat de la línia delimitadora del sòl urbà, en unes parcel·les que donen al carrer Sol de Vila.  
D'aquesta manera, dues porcions posteriors de parcel·la edificable de 118,20 m² i 198 m² incloses en la zona d'ordenança SU-2 passen a sòl no urbanitzable comú i una parcel·la que dóna a l'esmentat carrer, de 316,20 m² de superfície i amb una profunditat de 20 m, passa a ser sòl edificable inclòs en aquesta zona de qualificació. Com que la parcel·la dóna al vial públic amb tots els serveis urbanístics, no hi ha problema en el fet que siga executada pel sistema d'actuacions aïllades.  
4. S'han emés els informes següents:  
1. El 20 de gener de 2009 l'Ajuntament va sol·licitar informe a la Unitat de Patrimoni Històric Artístic de la Conselleria de Cultura i Esport, sense que fins a la data aquest organisme s'haja pronunciat. Així mateix, i en la mateixa data, es va sol·licitar informe a la Confederació Hidrogràfica de l'Ebre, informe va ser emés en sentit favorable l'11 de març de 2009.  
2. El 21 de desembre de 2009 la Direcció General de Territori i Paisatge emet informe favorable.  
3. El 15 d'abril la Direcció General de Gestió del Medi Natural emet la declaració d'impacte ambiental. El 16 d'abril del 2010 el Servei Territorial de Medi Ambient emet informe favorable relatiu als camins ramaders.  
Fonaments de dret  
1. L'aprovació definitiva d'aquest expedient ha de resoldre's de conformitat amb el que disposa la Llei 16/2006, de 30 de desembre, urbanística valenciana (d'ara endavant LUV); el Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística (d'ara endavant ROGTU), i el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana (d'ara endavant RP).  
2. La tramitació d'aquesta modificació puntual del Pla General de Cinctorres ha sigut correcta i la documentació està completa, de conformitat amb el que estableixen els articles 83 al 94 de la LUV, com també els articles 212 i 217 al 220 i 223 i següents del ROGTU i el 48.1 del RP, amb relació als apartats primer i quart de l'article 11 de la Llei 4/2004, de 30 de juny, d'ordenació del territori i protecció del paisatge (d'ara endavant LOTPP).  
3. La modificació planteja l'intercanvi de classificació de no urbanitzable a urbà i viceversa d'unes porcions de parcel·la d'un àmbit de 316,20 m² al costat del límit del sòl urbà del planejament general de Cinctorres, dins de la zona de qualificació SU-2, i queda com a resultat una nova parcel·la que dóna al c/ Sol de Vila.  
Com a resultat d'aquesta modificació de planejament general es reclassifica un àmbit de sòl d'escassa entitat, el qual de no urbanitzable passa a ser urbà de forma directa, en una parcel·la que s'alinea a la línia actual d'edificació al carrer Sol de Vila, i, amb això, queda el seu desenvolupament futur possibilitat dins dels supòsits previstos en la LUV a través de la tècnica de les actuacions aïllades.  
En aquests supòsits l'Ajuntament té plena capacitat i competència per a atribuir, dins de l'àmbit competencial de l'autonomia local, el model concret de creixement triat en cada moment, basat en criteris d'oportunitat, de racionalitat i amb plena subjecció a les disposicions legals i les competències d'interés supralocal que puguen quedar afectades.  
4. En el cas que ens ocupa, no es comprometen competències d'orde supralocal, ja que els canvis fets en la classificació del sòl i en concret l'àmbit reclassificat és limítrof amb la delimitació del sòl urbà i comprén una xicoteta porció de sòl no urbanitzable no subjecte a especial protecció, per la qual cosa únicament s'ha de prendre en consideració el compliment necessari de les disposicions legals que li siguen d'aplicació.  
Atés que es tracta d'un canvi de classificació de sòl que de no urbanitzable passa a urbà, la modificació es troba dins dels supòsits de competència d'aprovació autonòmica previstos en l'article 36 de la LUV, i és indispensable l'obtenció de la preceptiva declaració d'impacte ambiental, amb caràcter previ a l'aprovació definitiva.  
En virtut del que assenyalen els articles 94.2 de la LUV i 212 del ROGTU relatiu a les modificacions de planejament, amb els canvis introduïts es confirma el compliment del que assenyalen aquests articles, els quals indiquen respectivament que "les noves solucions proposades han de mantenir l'equilibri de les dotacions públiques, i suplementar, si és procedent, la xarxa primària i secundària de dotacions de manera que complisquen els criteris de qualitat, capacitat i idoneïtat exigits en aquesta llei", i l'ordenació modificada "ha de complir o mantenir els estàndards urbanístics de l'ordenació vigent, referits a l'àmbit de la modificació, o a l'àmbit d'anàlisi que es definisca a aquest fi"  
5. El 15 d'abril del 2010 la Direcció General de Gestió del Medi Natural emet la preceptiva declaració d'impacte ambiental. La declaració d'impacte és favorable, amb les condicions següents:  
"1. En compliment de l'article 11 de la Llei 4/1998, d'11 de juny, del patrimoni cultural valencià, ha d'obtenir-se informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així haurà d'entendre's també aquesta declaració d'impacte ambiental.  
2. L'Ajuntament ha de fer-se càrrec de la gestió dels residus sòlids amb el compliment del Pla zonal de residus; la llei 10/1998, de 21 d'abril, de residus de la Comunitat Valenciana; la llei 10/2000 de residus de la Comunitat Valenciana, i el Reial Decret 1481/2001, de 27 de desembre, pel qual es regula l'eliminació de residus mitjançant abocador. Ha de sol·licitar-se permís municipal de connexió tant a la xarxa d'abastiment d'aigua potable com a la xarxa de clavegueram.  
3. L'Ajuntament ha d'exigir a les empreses encarregades entregar, després de la realització de les obres, els certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
4. L'òrgan substantiu determinarà la necessitat de redacció de l'estudi acústic i de l'estudi d'integració paisatgística, així com l'obtenció dels corresponents informes.   
5. La terra vegetal extreta que siga susceptible d'aprofitament s'ha de mantenir en condicions adequades i s'ha de destinar al rebliment de les possibles zones verdes previstes. Cal definir el lloc i les condicions d'emmagatzemament del sòl eliminat, a fi de garantir que no en perda les propietats.  
6. Les mesures preventives i correctores proposades com també les derivades dels condicionants exposats han de ser recollides per la normativa urbanística de la modificació puntual (tant les relacionades amb la modificació en si com amb les posteriors fases d'execució i funcionament).  
7. Ha d'obtenir-se informe favorable de la Unitat de Camins Ramaders respecte a la possible afecció a l'assagador del Mas de Clara a la Màquina".  
El 16 d'abril del 2010 el Servei Territorial de Medi Ambient emet informe favorable amb relació als camins ramaders.  
La resta de condicions s'han de complir en l'execució d'aquesta modificació puntual.  
Quant a l'informe previst en l'article 11 de la Llei 4/1998, d'11 de juny, de patrimoni cultural valencià, com a exigència prèvia a l'emissió de la declaració d'impacte ambiental per tal de justificar la compatibilitat del projecte amb la normativa de protecció de patrimoni cultural, pel fet d'haver passat temps suficient per a l'emissió d'aquest i atés que el que es proposa és possibilitar la creació d'una parcel·la edificable per a la implantació d'una futura edificació al c/ Sol de Vila de la població de Cinctorres, no hi ha cap inconvenient a diferir la necessitat realitzar un estudi més detallat si durant el transcurs de les obres d'edificació es constata la presència de troballes arqueològiques que ho requerisquen.  
D'altra banda i en virtut del que assenyalen l'article 11 de la LOTPP i 27.3 del RP, s'ha redactat conjuntament amb la modificació un estudi de paisatge, sobre el qual es va sol·licitar informe, i atés que ha passat temps suficient per a l'emissió d'aquest i tenint en compte l'escassa entitat del propòsit que es pretén, es pot entendre emés en sentit favorable i que no hi ha inconvenients per a la seua aprovació.  
En suma, procedeix aprovar definitivament aquesta modificació.   
6. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva del planejament general -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló  
ACORDA  
Aprovar definitivament la modificació número 5 del Pla general de Cinctorres.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.  
Castelló de la Plana, 23 d'abril del 2010.- El secretari de la Comissió Territorial d'Urbanisme: Fernando Renau Faubell.